Вяжное

Вяжно́е (таксама — Ве́жнае) — хутар у Пружанскім раёне Берасьцейскай вобласьці. Вяжное ўваходзіць у склад Шчарчоўскага сельсавету. Знаходзіцца за 32 км на паўночны захад ад Пружанаў, 40 км ад чыгуначнай станцыі Аранчыцы на лініі Баранавічы — Берасьце. Геаграфія Знаходзіцца за 5 км на поўнач ад шашы Р85, між вёскамі Блажкі, Гурыны і Дымнікі. Паўз хутар працякае рэчка Кубанька. Мінуўшчына За расейскім часам — пагост у Гарадзечанскай воласьці Пружанскага павету Гарадзенскай губэрні. Тут існавалі народная вучэльня, праваслаўная царква, вятрак, піцейны дом. За польскім часам — у гміне Гарадзечна Пружанскага павету Палескага ваяводзтва. Зь верасьня 1939 року ў складзе БССР. З 12 кастрычніка 1940 — у Шарашоўскім, з 17 сьнежня 1956 — у Пружанскім раёнах Берасьцейскай вобласьці. Насельніцтва XIX стагодзьдзе: 1897 год — 14 жыхароў, 2 двары (перапіс) XX стагодзьдзе: пачатак стагодзьдзя — 50 жыхароў; 1978 год — 4 дамы, 7 жыхароў XXI стагодзьдзе: 2003 год — 85 жыхароў, 40 двароў; 2009 год — 1 чалавек. У другой палове 2000-х быў збудаваны праваслаўны жаночы скіт. З 2008 тут шторок ладзяцца моладзевыя сэмінары Берасьцейскае япархіі. Транспарт Каля вёскі праходзіць аб’езная дарога вакол Белавескай пушчы. Турыстычная інфармацыя Царква Сьвятога Мікалая (1771) — гісторыка-культурная каштоўнасьць Рэспублікі Беларусь Крыніца з купельлю (адміністрацыйна належыць да Камянецкага раёну). Крыніцы Літаратура Гарады і вёскі Беларусі: Энцыклапедыя. Т. 4, кн. 2. Брэсцкая вобласць / рэдкал.: Г.П. Пашкоў (дырэктар) [і інш.]. — Менск: БелЭн, 2007. — 608 с.: іл. ISBN 978-985-11-0388-7. Вонкавыя спасылкі Вяжное , Radzima.org Вяжное (рас.) на Глёбус Беларусі Архівавана 19 верасня 2011.